b'\n_START_ARTICLE_\nBioterorizmas\n_START_PARAGRAPH_\nBioterorizmas (angl. bioterrorism)\xc2\xa0\xe2\x80\x93 terorizmas, kai ty\xc4\x8dia naudojamas biologinis ginklas (bakterijos, virusai, biologin\xc4\x97s kilm\xc4\x97s toksinai, taip pat kiti biologiniai agentai), siekiant sukelti mirt\xc4\xaf ar susargdinti \xc5\xbemones, gyv\xc5\xabnus ar augalus. Agentai gali b\xc5\xabti tiek gamtiniai, tiek modifikuoti gamtiniai, siekiant padidinti j\xc5\xb3 patogeni\xc5\xa1kum\xc4\x85, atsparum\xc4\x85 vaistams, geb\xc4\x97jim\xc4\x85 plisti. Biologiniai agentai gali b\xc5\xabti platinami per or\xc4\x85, vanden\xc4\xaf ar maist\xc4\x85._NEWLINE_Teroristai gali panaudoti biologin\xc4\xaf ginkl\xc4\x85 d\xc4\x97l to, kad jis yra labai sunkiai aptinkamas. Po panaudojimo b\xc5\xabna laikotarpis, kada liga dar nepasirei\xc5\xa1kia, trunkantis nuo keli\xc5\xb3 valand\xc5\xb3 iki keli\xc5\xb3 dien\xc5\xb3._NEWLINE__NEWLINE_Vienas pastaruoju metu nuskamb\xc4\x97jusi\xc5\xb3 bioterorizmo atvej\xc5\xb3\xc2\xa0\xe2\x80\x93 juodlig\xc4\x97s (angl. antrax) ataka JAV 2001\xc2\xa0m. rugs\xc4\x97jo m\xc4\x97n._NEWLINE_Bioterorizmo galimyb\xc4\x97s valstybi\xc5\xb3 lygmenyje ribojamos tarptautiniais susitarimais, konvencijomis d\xc4\x97l biologinio ginklo. Pvz., 1972\xc2\xa0m. priimtoje Biologinio ginklo draudimo konvencijoje yra apie 100 straipsni\xc5\xb3. Valstybi\xc5\xb3 viduje kova su bioterorizmu u\xc5\xbesiima t\xc5\xb3 \xc5\xa1ali\xc5\xb3 j\xc4\x97gos strukt\xc5\xabros.'